CELEX: C2007/117/22
Language: fi
Date: 2007-05-26 00:00:00
Title: Asia C-138/07: Ennakkoratkaisupyyntö, jonka Hof van beroep te Antwerpen (Belgia) on esittänyt 9.3.2007 — Belgische staat v. N.V. Cobelfret

26.5.2007   
            
            
               FI
            
            
               Euroopan unionin virallinen lehti
            
            
               C 117/14
            
         Ennakkoratkaisupyyntö, jonka Hof van beroep te Antwerpen (Belgia) on esittänyt 9.3.2007 — Belgische staat v. N.V. Cobelfret
   (Asia C-138/07)
   (2007/C 117/22)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Kantaja: Belgische staat
   
      Vastaaja: N.V. Cobelfret
   Ennakkoratkaisukysymykset
   Onko lopullisesti verotettavia tuloja koskevan Belgian järjestelmän kaltainen lainsäädäntö, jonka mukaan asiaankuuluvat osingot lisätään ensiksi emoyhtiön veron perustaan ja maksettujen osinkojen määrä vähennetään sittemmin vuoden 1992 tuloverolain 205 §:n 2 momentin nojalla (95 prosenttiin saakka) emoyhtiön veron perustasta ainoastaan niiltä osin kuin emoyhtiöllä on verotettavia tuloja, yhteensopiva eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annetun neuvoston direktiivin 90/435/ETY (EYVL L 225, s. 6) 4 artiklan (1) kanssa tilanteessa, jossa tällainen lopullisesti verotettavia tuloja koskevan vähennyksen rajoittaminen johtaa siihen, että emoyhtiön tulosta verotetaan maksettujen osinkojen osalta myöhempänä verotuskautena silloin, kun sillä ei sinä verotuskautena, jona osingot maksettiin, ollut riittävästi verotettavia tuloja, tai ainakin siihen, että verotusajanjaksoon liittyviä verotuksellisia tappioita käytetään väärin ja ettei niitä tästä syystä voida enää siirtää maksettujen osinkojen määrään saakka, joka määrä olisi joka tapauksessa verotuksellisten tappioiden puuttuessa ollut vapautettava verosta 95 prosenttiin saakka?
   
      (1)  EYVL L 225, s. 6.